**Հ Ա Շ Վ Ե Տ Վ ՈՒ Թ Յ ՈՒ Ն**

 **Կապան համայնքի 2022թվականի բյուջեի կատարման տարեկան**

Կապան համայնքի 2022 թվականի բյուջեի կատարման վերաբերյալ հաշվետվությունը կազմվել է հիմք ընդունելով «Տեղական ինքնակառավարման մասին» Հայաստանի Հանրապետության օրենքի 82-րդ, 83-րդ և «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 35 -րդ հոդվածներով ամրագրված դրույթները, որի հիմքում ընկած է հավաստիությունը և հստակությունը։

1.Կապան համայնքի 2022 թվականի բյուջեի ընդամենը փաստացի եկամուտները կազմել են 4,968,081.4 հազար դրամ, տարեկան (ճշտված) պլանի 8,183,958.8 հազար դրամի նկատմամբ, կամ կատարողականը կազմել է 60,7%, ինչը 18.8%-ով կամ 785,678․7 հազ․դրամով գերազանցում է 2021 թվականի հավաքագրման մակարդակը (4,182,402 ․7 հազ․դրամ)։ Թերակատարման հիմնական պատճառը սուբվենցիոն ծրագրերի գծով պետական բյուջեի հատկացումներն են՝ մրջգերատեսչական հանձնաժողովի կողմից հավանության արժանացած 2022թվականի սուբվենցիոն ծրագրերի վերաբերյալ ՀՀ կառավարության կողմից որոշումներ չեն կայացվել։ *Վերլուծությունը* ցույց տվեց,որ վարչական բյուջեի հավաքագրման մասով պատկերը այլ է՝ նախատեսված 3,184,775․1 հազ․դրամի դիմաց փաստացի մուտքերը կազմել են 3,244,650.9 հազ․դրամ կամ ապահովելով 101,9%-ով։ Չնայած կատարման բարձր մակարդակին որոշ եկամտատեսակների գծով համայնքը ունի թերակատարում։ Ֆոնդային բյուջեն կատարվել է 41,4%-ով, նախատեսված 5,586,625․6 հազ․դրամի դիմաց փաստացի մուտքերը կազմել են 2,310,872․4հազ․դրամ։ Փաստացի մուտքերի 1,018,318․5 հազ․դրամը ֆինանսավորվել է պետ․ բյուջեից, իսկ 1,292,255․9 հազ․դրամը՝ համայնքի բյուջեից։ Կապան համայնքի 2022 թվականի ճշտված բյուջեով *սեփական եկամուտները* պլանավորվել են 1,199,195.2 հազար դրամ, որի դիմաց փաստացի կատարողականը կազմել է 1,268,319.0 հազար դրամ կամ 105.8%։ Սեփական եկամուտների փաստացի հավաքագրման  ցուցանիշը ավել է 2021 թվականի համապատասխան ցուցանիշից 28,2%-ով կամ 279,275.9 հազար դրամով ։

2022թվականի փաստացի հավաքագրումների մեջ 67,046.5հազ. դրամը բաժին է ընկնում ապառքներին, այն դեպքում, երբ հաշվետու տարում նախատեսվել էր հավաքագրել 34,916.0հազ.դրամ ապառք: 2․ Կապան համայնքի 2022 թվականի բյուջեի միջոցների հաշվին իրականացվել է 4,495,952.9  հազար դրամի ծախսեր` կազմելով ճշտված ծրագրի 47.0%-ը։ Ծրագրված ցուցանիշների նկատմամբ թերֆինանսավորումները հիմնականում պայմանավորված են գնումների գործընթացում առաջացած խնայողություններով, համայնքում թափուր հաստիքներով, 2022 թվականի սուբվենցիոն ծրագրերով:

Այժմ ներկայացնենք Կապան համայնքի 2022թվականի բյուջեի փաստացի եկամուտների և ծախսերի առավել մանրամասն քանակական և համեմատական վերլուծությունը։

 **Եկամուտներ**

Համայնքի 2022 թվականի վարչական բյուջեի փաստացի եկամուտների 7.1%-ը ձևավորվել է հարկային եկամուտների և տուրքերի, 59.5%-ը պաշտոնական դրամաշնորհների, 33.4%-ը՝ այլ եկամուտների հաշվին:

 **Հ ա ր կ ե ր և տ ու ր ք ե ր.**

Հարկային եկամուտների և տուրքերի գծով 2022 թվականին նախատեսվել էր առավելագույն գանձման ցուցանիշ։ *Հարկային եկամուտների գծով* թերակատարվել են՝ գույքային հարկեր այլ գույքից, *տուրքերի գծով՝* համայնքի վարչական տարածքում շենքերի, շինությունների և քաղաքաշինական այլ օբյեկտների քանդման, հեղուկ վառելիքի,սեղմված բնական կամ հեղուկ նավթ,գազի վաճառքի թույլտվությունների գծով։ Սակայն պետք է հաշվի առնել, որ ցուցանիշները պլանավորվում են կանխատեսելիության սկզբունքով, իսկ գանձումն իրականացվում է հաշվետու տարում փաստացի հաշվառման տվյալներով ։ Այսպիսով հարկային եկամուտների և տուրքերի մասով 2022 թվականի փաստացի կատարման ցուցանիշները կազմել են 351,385.1 հազար դրամ` նախատեսված (ճշտված) 342,206.4 հազար դրամի նկատմամբ կամ գերակատարվել է 9,178.7 հազար դրամով, ինչ իր հերթին ավել է 2021 թվականի փաստացի կատարողականից 6,660.0 հազար դրամով այդ թվում` - անշարժ գույքի հարկի գծով փաստացի կատարողական ցուցանիշները կազմել են 50,357.7 հազար դրամ, ծրագրված (ճշտված) 47,889.5 հազար դրամի նկատմամբ կամ կատարողականը կազմել է 105.2 %, որը է 2021 թվականի հավաքագրման մակարդակից պակաս է 2,2%-ով: Փաստացի մուտքերի 5*,014.5*հազ.դրամը կազմում են ապառքները։ -գույքային հարկեր այլ գույքից մուտքերը կազմել են ՝ 97.1%, 232,647.9 հազար դրամ, նախատեսված 239,631.9 հազար դրամի դիմաց, որից ապառք՝ 55*,501.0*հազ.դրամ։ Հաշվետու տարվա հավաքագրումը գերազանցում է 2021թ․ նույն ցուցանիշը 2,143․9 հազ․դրամով։ - տեղական տուրքերի գծով փաստացի կատարման ցուցանիշները կազմել են 47,498.0 հազար դրամ՝ նախատեսված (ճշտված) 42,935.0 հազար դրամի դիմաց, կամ կատարողականը կազմել է 110.6%: - պետական տուրքերի գծով փաստացի հավաքագրվել է 20,882.0 հազար դրամ ( 177.7%)` նախատեսված 11,750.0 հազար դրամի դիմաց, որից. ․ **․ ․**քաղաքացիական կացության ակտեր գրանցելու հետ կապված համապատասխան գործարքներից՝  5,382.4 հազար դրամ (173.6%)`, ․ նոտարական գրասենյակների կողմից նոտարական ծառայությունների հետ կապված համապատասխան գործարքներից՝ 15,499.6 հազար դրամ (179.2%)` ։

 **Պաշտոնական դրամաշնորհներ**.

Պաշտոնական դրամաշնորհների մասով մուտքերը կազմել են 2,958,653.3 հազար դրամ, նախատեսված (ճշտված) 6,078,546.6 հազար դրամի նկատմամբ, կամ կատարվել է 48.7%-ով, որից՝ -Հայաստանի Հանրապետության պետական բյուջեից ֆինանսական համահարթեցման սկզբունքով տրամադրվող դոտացիաների և այլ դոտացիաների գծով փաստացի մուտքերը ֆինանսավորվել են ամբողջությամբ և կազմել են 1,930,216.5 հազար դրամ,

-ընթացիկ ծախսերի ֆինանսավորման նպատակով պետական բյուջեից տրամադրվող նպատակային հատկացումներից (սուբվենցիաներից) մուտքերը կազմել են 10,118.3 հազար դրամ նախատեսված 19,366․4հազ․դրամի դիմաց, թերֆինանսավորման պատճառը Հայաստանի Հանրապետության 2022թ պետական բյուջեի մասին Հայաստանի Հանրապետության օրենքի համաձայն համայնքի բնապահպանական ծրագրերի իրականացման համար տրամադրվող սուբվենցիան է,որի համար չի կնքվել պայմանագի (գումարը կհատկացվի 2023թվականին)

-2020-2021-2022թվականների սուբվենցիոն ծրագրերի համար նախատեսված 4,128,963․7հազ․ դրամի դիմաց պետ․ բյուջեից հատկացվել է 1,018,318․5 հազ․դրամ()։

 **Ա յ լ ե կ ա մ ու տ ն ե ր.**

Կապան համայնքի 2022թվականի բյուջեով այլ եկամուտների գծով նախատեսված էր 1,763,205.8 հազար դրամի մուտքեր, որի դիմաց փաստացի հավաքագրվել է 1,658,043.0 հազար դրամ կամ 94.0%, որից. - գույքի (այդ թվում հողերի) վարձակալությունից եկամուտների գծով փաստացի մուտքերը կազմել են 666,497.8 հազար դրամ, նախատեսված 640,738.0 հազար դրամի դիմաց կամ կատարողականը կազմել է 104.0%, ինչը պայմանավորված է Կապան համայնքի վարչական տարածքում՝ զբոսայգիներում, ֆիզիկական և իրավաբանական անձանց կողմից զբաղեցրած տարածքների հաշվառման, գույքագրման, իրավական փաստաթղթերի հավաքագրման, ինչպես նաև վերջիններիս կողմից փաստացի զբաղեցրած հողամասերի սահմանների վերաճշտման և Կապան համայնքի ավագանու որոշմամբ սահմանված պայմաններով պայմանագրերի վերանայման,նոր պայմանագրերի կնքման ու տեղեկատվական բազայի հստակեցման շարունակական գործընթացով: Փաստացի մուտքերի *6,531.0* հազ.դրամը կազմում են ապառքները - վարչական գանձումների գծով փաստացի եկամուտները կազմել են`  232,964.3 հազար դրամ, նախատեսված 197,750.8 հազար դրամի դիմաց կամ նախատեսվածի 117.8 %-ը - վարչական իրավախախտումներից փաստացի մուտքերը կազմել են 7,482.1 հազար դրամ, նախատեսված 6,500.0 հազար դրամի դիմաց կամ նախատեսվածի 115.1%-ը - օրենքով և իրավական այլ ակտերով սահմանված` համայնքի բյուջե մուտքագրման ենթակա այլ եկամուտների գծով մուտքերը կազմել են 9,989.7 հազար դրամ` 83,2%, նախատեսված 12,000.0 հազար դրամի դիմաց։

 ***Ծ ա խ ս ե ր***

Կապան համայնքի 2022 թվականի բյուջեի միջոցների հաշվին կատարվել է 4,495,952.8 հազար դրամի ծախսեր, պլանավորված (ճշտված) 9,569,714.8 հազար դրամի դիմաց կամ նախատեսվածի 47.0%-ը։ Փաստացի կատարված ծախսերը եկամուտների տեսակարար կշռում կազմում են 90,5%։ Ընդամենը փաստացի ծախսերից 2,886,199.5հազ.դրամը՝ 64,2%-ը, ուղղվել են ընթացիկ ծախսերին (վարչական բյուջե), իսկ 2,197,195.3 հազար դրամը կամ 35.8%-ը` կապիտալ բնույթի զուտ ծախսերին (ֆոնդային բյուջե)։ Կապիտալ ծախսեր իրականացվել են նաև ոչ ֆինանսական ակտիվների օտարումից մուտքերի, Համայնքի բյուջեի միջոցների տարեսկզբի ազատ մնացորդի,վարչական բյուջեի պահուստային ֆոնդի հատկացումների և Հայաստանի Հանրապետության պետական բյուջեից հատկացված սուբվենցիայի հաշվին ։ Կապան համայնքի 2022 թվականի բյուջեի ծախսերի ծավալներում գերակշիռ են կրթության ծախսերը, որի տեսակարար կշիռը ընդհանուր ծախսերի մեջ կազմում է 25.6%, ընդհանուր բնույթի այլ ծառայություններին վերաբերող ծախսերը՝ 12.0%, շրջակա միջավայրի պաշտպանությանն ուղղված ծախսերը՝ 12.2%, տնտեսական հարաբերություններ՝ 24.5%, բնակարանային շնարարություն և կոմունալ ծառայություն՝ 13.6%, հանգիստ մշակույթ և կրոն՝ 9.5%, պաշտպանությանը՝ 1,9%, սոցիալական պաշտպանություն՝ 0.7%։

Կապան համայնքի 2022 թվականի բյուջեի ծախսերի կատարողականի վերլուծությունը   ըստ բյուջետային ծախսերի գործառական և տնտեսագիտական դասակարգման ցույց է տալիս նախատեսված ցուցանիշներից փաստացի կատարողականների թերֆինանսավորում, որը պայմանավորված է․

1)2020թ․ համայնքում իրականացվել են համայնքի ենթակառուցվածքների զարգացմանն ուղղված սուբվենցիոն ծրագրերի շինարարական աշխատանքներ,որոնք ընթացիկ բյուջետային տարում չեն ավարտվել և ՀՀ կառավարության որոշման համաձայն երկարաձգվել և ավարտվել են 2022թ․,դրանք են․ - ,,Դավիթ Բեկ և Վարդավանք բնակավայրերի մանկապարտեզների վերանորոգում Հասարակական շենքերի ՝ ՔԿԱԳ,Արվեստի թանգարան, Ձորքի էլեկտրոնային գրադարան,վերանորոգում

2)*2021թվականի սուբվենցիոն ծրագրեր,որոնք երկարաձգվել են 2022թ․*, սակայն որոշ ծրագրեր երկարաձգվել են 2023թվականը,դրանք են․ -Բազմաբնակարան շենքերի հարթ և լանջավոր տանիքների վերանորոգում -Ճանապարհների,մայթերի,բակերի վերանորոգում -Արտադպրոցական դաստիարակության շենքերի վերանորոգում (Մարմնամարզության մանկապատանեական մարզադպրոց,թիվ 3 երաժշտական դպրոց) -Հասարակական շենքերի վերանորոգում (Ծավ, Արծվանիկ,Վ․Խոտանան,Չափնի, Շիկահող, Դավիթ Բեկ, Վարդավանք) --Ջրամատակարարում ( Աճանան,Սևաքար,Չափնի, Դավիթ Բեկ, Վարդավանք)

3) 2022թվականի վեց սուբվենցիոն ծրագրերը (սուբվենցիայի հատկացման վերաբերյալ ՀՀ կառավարության կողմից որոշումներ չեն կայացվել) նույնպես երկարաձգվել են 2023 թվականը